
REFERAT DE APROBARE A PROIECTULUI DE HOTĂRÂRE

[bookmark: _Hlk145315384]privind aprobarea metodologiei și a listei proiectelor prioritare aflate în execuție din Strategia Integrată de Dezvoltare a Polului de Creștere Timisoara 2015-2023 care vor fi depuse spre finanțare în cadrul Intervenției Regionale 4.1 Mobilitate urbană sustenabilă a Programului Regional Vest 2021-2027


1. Descrierea situației actuale
Agenția pentru Dezvoltare Regională Vest, în calitate de lider de parteneriat,  a depus în parteneriat cu municipiile și orașele din regiunea Vest, Proiectul „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură” în cadrul Programului Operațional Asistență Tehnică 2014-2020, pe Axa Prioritară 1 - Acțiunea 1.1.1”Asistență orizontală pentru beneficiarii fondurilor ESI și specifică pentru beneficiarii POAT, POIM,  și POC, inclusiv instruire pentru aceștia și pentru potențialii beneficiari FESI”. 
		Scopul proiectului este de a asigura asistență tehnică în vederea pregătirii de proiecte de  investiții mature în domeniile mobilitate urbană, regenerare urbană, infrastructură și servicii publice de turism, inclusiv obiective de patrimoniu cu potențial turistic ce urmează a fi depuse la finanțare în perioada de programare 2021-2027. 
Prin contractul de finanțare nr.1.1.151/15.10.2021 încheiat între MIPE și ADR Vest în parteneriat cu UAT-uri din Regiunea Vest, pentru domeniul mobilitate urbană a fost aprobată finanțarea documentațiilor tehnice prin POAT 2014-2020 și sprijin tehnic în vederea pregătirii de proiecte mature pentru perioada de programare 2021-2027 pentru un număr de 3 proiecte: 
		Domeniul mobilitate urbană: 
· C9b. Inelul IV Vest: conexiunea Str. Gării – Bd. Dâmbovița;
· Reabilitare linii de tramvai şi modernizarea tramelor stradale în Municipiul Timișoara, traseul 4, B-dul Cetății;
· Reabilitarea liniilor de tramvai și modernizarea tramelor stradale în Municipiul Timișoara, Traseul 2, Calea Stan Vidrighin.

2. Schimbări preconizate și rezultate așteptate
Luând în considerare faptul că eligibilitatea cheltuielilor în perioada de programare 2021-2027 începe cu data de 1 ianuarie 2021, dată de la care devin eligibile cheltuielile aferente implementării proiectelor 
Deoarece de la data începerii perioadei de programare acționează riscul de dezangajare eșalonat pe durata celor 7 ani, conform regulilor prevăzute de propunerile de regulamente ale Comisiei Europene, de tipul n+2, 
Întrucât proiectele de infrastructură necesită perioade de timp de aproximativ 1-2 ani pentru pregătirea şi elaborarea documentaţiilor tehnico-economice, respectiv pentru elaborarea şi aprobarea studiului de fezabilitate şi/sau a proiectului tehnic de execuţie, cu impact asupra ritmului de implementare şi a riscului de dezangajare la nivelul programelor operaţionale;
Pentru absorbţia cât mai rapidă a fondurilor europene din perioada 2021-2027 este necesară crearea unor mecanisme eficiente pentru pregătirea portofoliului de proiecte în domeniul  infrastructurii de interes local şi regional. 
			
3. Alte informații
În conformitate cu prevederile OUG nr.88/2020,  pregătirea și depunerea de cereri de finanţare în cadrul apelurilor de proiecte din perioada de programare 2021-2027, în condiţiile prevăzute de ghidurile solicitantului este obligatorie pentru proiectele pentru care au fost pregătite documentaţiile tehnico-economice,.

4. Concluzii
Având în vedere cele expuse mai sus, considerăm necesar și oportun aprobarea:
· Metodologiei și a listei proiectelor prioritare aflate în execuție, din Strategia Integrata de Dezvoltare a Polului de Creștere Timisoara 2015-2023, care vor fi depuse spre finanțare în cadrul Intervenției Regionale 4.1 Mobilitate urbană sustenabilă a Programului Regional Vest 2021-2027;
· Listei de proiecte complementare în logica priorității de investiții, care sunt finanțate din bugetul local, în valoare de minim 10% din alocarea primită în cadrul PR Vest 2021-2027.

